text: 18. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ. Αριθ. 237224 της 2/16 Σεπτ. 1955 Περί υπολογισμού εις την ημερήσιαν εκτός έδρας αποζημίωσιν και το επιδόματος λόγω πολυετούς υπηρεσίας. Έχοντες υπ’ όψιν: 1)Την μέχρι του Α.Ν.1502/1950 κειμένην περί οδοιπορικών εξόδων των τακτικών δημοσίων υπαλλήλων και στρατιωτικών νομοθεσίαν καθ’ ην δια τον υπολογισμόν της ημερησίας εκτός έδρας αποζημίωσις ελαμβάνετο υπ’ όψει και η λόγω πολυετίας προσαύξησις του μισθού. 2)Ότι οι ανωτέρω διατάξεις έπαυσιν ισχύουσαι από της ενάρξεως της ισχύος του Α.Ν.1502/1950 του καταργήσαντος την λόγω πολυετίας προσαύξησιν του μισθού των τακτικών δημοσίων υπαλλήλων και στρατιωτικών και ορίσαντος εν άρθρ.13 ότι η ημερησία εκτός έδρας αποζημίωσις αυτών υπολογίζεται επί του βασικού μισθού μετά του επιδόματος λόγω ευδοκίμου παραμονής εν τω αυτώ βαθμώ. 3)Ότι επαναθεσπισθείσης δια της υπ’ αριθ.1491/1954 πράξεως του Υπουργικού Συμβουλίου της κατά τ’ ανωτέρω προσαυξήσεως του μισθού, δέον όπως συμπληρουμένης της διατάξεως της παρ.2 του άρθρ.13 του Α.Ν.1502/1950 η ημερήσια εκτός έδρας αποζημίωσις υπολογίζεται και επί της προσαυξήσεως ταύτης και 4)Ότι λόγω της ανεπαρκείας της εκτός έδρας αποζημίωσις επιβάλλεται, η ταχεία ρύθμισις του κατά τ’ ανωτέρω ζητήματος, αποφασίζομεν τα κάτωθι: Από 1ης Σεπτ.1955 δια τον υπολογισμόν της εκτός έδρας αποζημιώσεως των δι’ υπηρεσιών μετακινουμένων τακτικών δημοσίων υπαλλήλων και στρατιωτικών λαμβάνεται υπ’ όψει και η λόγω πολυετίας προσαυξήσις το μισθού των. Η παρούσα κυρωθήσετοι νομοθετικώς. 